Elmarad az Alföldi Kéktúra vándorlás

A túra szervezőjének közleménye

Tisztelt Jelentkezők!

A meghirdetett Alföldi Kéktúra vándorlás, amely 2018. június 29. és július 14. közötti napokra került kiírásra, az előre történő jelentkezés nagyon alacsony létszáma miatt nem lesz megtartva.

Az elmaradás első okaként én az érdektelenséget tartom fő indoknak. Amikor a túra szervezésébe belekezdtem nagyon nagy volt az érdeklődés a túratársak részéről. A jelentkezések, amelyek megjelentek a számítógépemen, vagyis amelyet elküldtetek, azok viszont nem ezt mutatják.

Tudom, hogy ez a kiírás már a harmadik próbálkozásom volt, és ugyanúgy jártam, mint az előzőekkel. Most beleestem abba a csapdába, hogy hittem a szóban közölt kéréseknek és a részvételi szándékok valószínűségében, amelyet tőletek szóban kaptam.

A túra vezetőjeként azt a tényezőt is figyelembe kellett vennem – ez az elmaradásának második oka –, hogy a jelentkezők alacsony száma miatt az egy főre eső részvételi összegek és a többi költségek túlnőttek az elfogadható értéken. Az utolsó, de nem elhanyagolható ok pedig az, hogy több helyen csak sátrazási lehetőséget biztosítottak.

Levontam a tanulságot, ilyen hosszú több napos vándorlást a körülmények és az adottságok megváltozása miatt nem fogok többet meghirdetni.Az Alföldi Kéktúrát egyesületi szinten 2-3 napos etapokban, hétköznaponként, esetlegesen hosszú hétvégeken járom végig.

Az indokom, hogy miért is hirdettem meg és vágtam bele egy ilyen túra szervezésébe – amely most már látom,kétes kimenetű vállalkozás volt? Így szerette volna megünnepelni, hogy 30 évvel ezelőtt, 1988-ban vezethettem egy 30 napos túrát a Szent István vándorláson, az Országos Kéktúra útvonalának a keleti szakaszán.

A kiírásban szereplő szövetségeket nem terheli semmiféle felelősség, mert megadtak minden segítséget, hogy ez a túra sikeres legyen. A túra lemondásának a döntését – nagyon nehéz szívvel – én hoztam meg. Tehát a felelősség engem terhel, senki más nem hibáztatható ezért.

Mindenkinek kívánok sok szép túrát a nyár folyamán.

Sporttársi üdvözlettel:

Matolcsi György

túravezető